1. melléklet a 141/2025. (IV.9.) határozathoz

**EGYÜTTMŰKÖDÉSI SZÁNDÉKNYILATKOZAT**

a Versenyképes Járások Program felhívásához kapcsolódóan

E szándéknyilatkozat létrejött egyrészről

|  |  |
| --- | --- |
| **Elnevezés:** | Mór Városi Önkormányzat |
| **Székhely:** | 8060 Mór, Szent István tér 6. |
| **Adószám:** | 15727220-2-07 |
| **Törvényes képviselő:** | Fenyves Péter polgármester |
| **Kapcsolattartó telefonszáma:** | +36 22 560 823 |
| **Kapcsolattartó e-mail címe:** | morph@mor.hu |

* mint a fejlesztési igény benyújtásáért felelős szervezet (a továbbiakban: Benyújtó),

másrészről

|  |  |
| --- | --- |
| **Elnevezés:** | Csákberény Község Önkormányzat |
| **Székhely:** | 8073 Csákberény, Hősök tere 41. |
| **Adószám:** | 15362175-2-07 |
| **Törvényes képviselő:** | Dr. Vécsei László Vilmos polgármester |
| **Kapcsolattartó:** |  |
| **Kapcsolattartó telefonszáma:** |  |
| **Kapcsolattartó e-mail címe:** |  |

valamint

|  |  |
| --- | --- |
| **Elnevezés:** | Csókakő Községi Önkormányzat |
| **Székhely:** | 8074 Csókakő, Petőfi Sándor utca 3. |
| **Adószám:** | 15362230-2-07 |
| **Törvényes képviselő:** | Lévai Ildikó polgármester |
| **Kapcsolattartó:** |  |
| **Kapcsolattartó telefonszáma:** |  |
| **Kapcsolattartó e-mail címe:** |  |

* mint a fejlesztési igény benyújtására tervezett társulás/konzorcium tagjai (a továbbiakban: Tagok)

a továbbiakban együtt: Felek

között, az alábbi napon és helyen, a megjelölt feltételek mellett.

**I.**

**Előzmények**

1. A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya Versenyképes Járások Programot (a továbbiakban: Program) indított. A Programhoz kapcsolódóan a Közigazgatási és Területfejlesztési Minisztérium (a továbbiakban: Támogató) Felhívást (a továbbiakban: Felhívás) tett közzé a települési önkormányzatok részére a térségi kihatású, de legalább több települést, illetve azok lakosságát érintő fejlesztéssel, működéssel vagy mindkettővel összefüggő fejlesztési igények benyújtására, egyidejűleg a Program keretében történő későbbi költségvetési támogatások nyújtásának előkészítése érdekében. A Program keretében fejlesztési igényt települési önkormányzatok tervezett konzorciumi együttműködésükre alapozva vagy tervezett, illetve már működő jogi személyiséggel rendelkező önkormányzati társulásként, valamint már létrejött konzorciumban nyújthatnak be. A tervezett konzorciumi együttműködést, illetve a tervezett társulási szándékot egybehangzó szándéknyilatkozattal kell igazolni.

**II.**

**Együttműködés részletes feltételei**

1. Felek kijelentik, hogy a Felhívás keretében az alábbiak szerinti fejlesztési igényt egymással együttműködésben, közösen kívánják benyújtani.

Fejlesztési igény címe: „*Csákberény, Csókakő és Mór települések belterületén közterületi utak, járdák felújítása, parkolók építése és közlekedésbiztonsági beavatkozások a térségi intézmények elérhetőségének javítása érdekében”*

1. Felek kijelentik, hogy amennyiben a benyújtott fejlesztési igényt annak elbírálását követően a Támogató pozitív támogatói döntésben részesíti, úgy a fejlesztési igény tárgyát képező fejlesztés/tevékenység megvalósítására:
   1. konzorciumi megállapodást kötnek, vagy
   2. jogi személyiséggel rendelkező társulást hoznak létre.

**III.**

**Egyéb nyilatkozatok**

1. Felek nevében eljáró törvényes képviselők egyaránt nyilatkoznak, hogy a jelen együttműködési szándéknyilatkozat aláírásához szükséges felhatalmazással és jogosultsággal rendelkeznek.
2. Felek nyilatkoznak, hogy a vállalt kötelezettségek teljesítésére képesek és nyilatkozataikat jóhiszeműen, egymást kölcsönösen tájékoztatva tették meg.
3. Felek tudomásul veszik, hogy az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet, a továbbiakban GDPR) 6. cikk (1) b) alapján a jelen szándéknyilatkozathoz kapcsolódóan a fejlesztési igény benyújtása céljából igénybe vett magánszemélyek (a továbbiakban érintettek) személyes adatait nyilvántartják és kezelik.
4. Felek egybehangzóan rögzítik, hogy a GDPR. 5. cikk (1) bekezdés b) pontja, továbbá a GDPR 6. cikk (1) bekezdés a), b), és c) pontja alapján kifejezetten jogszerűnek tekintik mindazon személyes adataiknak a másik fél általi kezelését, amely célból és mértékben ez az adatkezelés a jelen szándéknyilatkozatban foglaltak teljesítéséhez a másik félnek szükséges.
5. A jelen együttműködési szándéknyilatkozat 3 oldalon és 7 eredeti példányban készült.

A jelen együttműködési szándéknyilatkozatot Felek, mint akaratukkal mindenben egyezőt, jóváhagyólag, törvényes képviselőjük útján írják alá.

Kelt: Mór, 2025. április …

Mór Városi Önkormányzat

Fenyves Péter polgármester

Benyújtó

Csákberény Község Önkormányzat Csókakő Községi Önkormányzat

Dr. Vécsei László Vilmos polgármester Lévai Ildikó polgármester

Tag Tag